पिछले दिनों हुई बारिश के बाद अब कड़ी धूप हो रही है। इस बदलते मौसम में लोगों को उल्टी-दस्त की शिकायत देखने को मिल रही है। यह स्थिति शहर में तो कम है लेकिन ग्राम्यांचलों में सबसे ज्यादा मरीज आ रहे हैं। इन मरीजों का ग्रामीण स्तर पर इलाज किया जा रहा है। जो लोग गंभीर होते हैं उन्हें या तो जिला अस्पताल में भर्ती कर उपचार किया जाता है या फिर उन्हें जबलपुर रेफर कर दिया जाता है। उमरिया जिले में डॉक्टरों की कमी के कारण ओपीडी में आने वाले मरीजों को टेकल करने में परेशानी होती है।